(Návrh)

VYHLÁŠKA

Ministerstva zdravotníctva Slovenskej republiky

z ... 2026,

ktorou sa ustanovujú podrobnosti výpočtu príslušného násobku hrubého domáceho produktu pre stanovenie prahovej hodnoty posudzovaného lieku

Ministerstvo zdravotníctva Slovenskej republiky podľa § 7 ods. 3 a 4 zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. .../2026 Z. z. ustanovuje:

§ 1

[bookmark: _GoBack]Prahová hodnota posudzovaného lieku, ktorý nie je liekom podľa § 2, sa určuje podľa rozdielu v získaných QALY takto:
a) [bookmark: _Hlk215401827][bookmark: _Hlk215401603]ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití inej medicínskej intervencie je väčší ako 0 a menší ako 0,33,  prahová hodnota lieku je absolútna vo výške 23 850 eur,  
b) ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití inej medicínskej intervencie je väčší ako 0,33 a menší ako 0,5,  prahová hodnota lieku je relatívna v rozsahu od 23 850 eur do 34 000 eur a určuje sa spôsobom podľa § 3,
c) ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití inej medicínskej intervencie je najmenej 0,5, prahová hodnota lieku je absolútna vo výške 55 000 eur.











§ 2

(1) Ak je predmetom posúdenia liek na ojedinelé ochorenie,[footnoteRef:1]) liek na inovatívnu liečbu,[footnoteRef:2]) liek na pediatrickú indikáciu[footnoteRef:3]) alebo liek určený na liečbu závažného ochorenia[footnoteRef:4]) prahová hodnota posudzovaného lieku sa určuje podľa rozdielu v získaných QALY takto:  [1: ) Čl. 2 písm. b) nariadenia Európskeho parlamentu a rady (ES) č. 141/2000 zo 16. decembra 1999 o liekoch na ojedinelé ochorenia (Ú. v. ES L 18, 22. 1. 2000).  ]  [2: ) Čl. 2 nariadenia Európskeho parlamentu a Rady (ES) č. 1394/2007 z 13. novembra 2007 o liekoch na inovatívnu liečbu, ktorým sa mení a dopĺňa smernica 2001/83/ES a nariadenie (ES) č. 726/2004 (Ú. v. EÚ L 324, 10. 12. 2007). ]  [3: ) § 2 písmeno ab) zákona č.363/2011 Z. z. v znení zákona č. .../2026 Z. z.  ]  [4: ) § 2 písmeno z) zákona č.363/2011 Z. z. v znení zákona č. .../2026 Z. z.] 


a) ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití inej medicínskej intervencie je väčší ako 0 a menší ako 0,5, prahová hodnota lieku je absolútna vo výške 55 000 eur,
b) [bookmark: _Hlk194425402]ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití inej medicínskej intervencie je rovný alebo väčší ako 0,5 a menší ako1,5, prahová hodnota lieku je relatívna v rozsahu od 55 000 eur do 170 000 eur a určuje sa spôsobom podľa § 3,

c) [bookmark: _Hlk197083600]ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití inej medicínskej intervencie je najmenej 1,5, prahová hodnota lieku je absolútna vo výške 170 000 eur. 

§ 3

Relatívna hodnota prahu v eurách sa určuje podľa vzorca (PRAHmin +(ΔQALY- ΔQALYmin) x ([PRAHmax-PRAHmin]/[ ΔQALYmax- ΔQALYmin]), pričom

a) PRAHmin je určená spodná hodnota prahu v uvedenom rozsahu v eurách,
b) PRAHmax je určená horná hodnota prahu v uvedenom rozsahu v eurách,
c) ΔQALY je rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití inej medicínskej intervencie v hodnote QALY,
d) ΔQALYmin je určená minimálna hodnota ΔQALY v uvedenom rozsahu v hodnote QALY,
e) ΔQALYmax je určená maximálna hodnota ΔQALY v uvedenom rozsahu QALY.






§ 4

Násobok hrubého domáceho produktu pre určenie prahovej hodnoty posudzovaného lieku sa v konaniach podľa zákona začatých a právoplatne neskončených do 30. júna 2026 vypočíta podľa osobitného predpisu[footnoteRef:5]) v znení účinnom do 30. júna 2026. [5: ) Vyhláška Ministerstva zdravotníctva Slovenskej republiky č. 298/2022 Z. z., ktorou sa ustanovujú podrobnosti výpočtu príslušného násobku hrubého domáceho produktu pre stanovenie prahovej hodnoty posudzovaného lieku. ] 


§ 5

Zrušuje sa vyhláška Ministerstva zdravotníctva Slovenskej republiky č. 298/2022 Z. z., ktorou sa ustanovujú podrobnosti výpočtu príslušného násobku hrubého domáceho produktu pre stanovenie prahovej hodnoty posudzovaného lieku. 

§ 6

Táto vyhláška nadobúda účinnosť 1. júla 2026. 

